open-index/open-wikipedia-markdown huggingface dataset:
Blenheim Palace

**Blenheim Palace** er en monumental herregård i Woodstock i England. Den er den eneste herregården i landet som har navneleddet *palace* uten å ha vært enten kongelig residens eller en bispegård.

Blenheim ble reist mellom 1705 og ca. 1722, i den kortvarige stilen engelsk barokk. Blenheim var opprinnelig ment som en gave til John Churchill, 1. hertug av Marlborough etter hans militære triumf mot Frankrike, men det oppstod politisk strid omkring herregården. Marlborough falt i unåde og gikk i eksil, og arkitekten John Vanbrugh fikk sitt rykte ødelagt.

Winston Churchill ble født på Blenheim Palace.

Bygningen er et verdensarvsted.

## Referanser


## Eksterne lenker
*
Sabbatino de Ursis

**Sabbatino de Ursis** (valgt kinesisk navn:  熊三拔; pinyin: *Xióng Sānbá*; født 1575 i Lecce i Italia, død 1620 i Macao i Kina) var en av de ledende av jesuittenes misjonærer i Kina mot slutten av Ming-dynastiets tid. Han var assistent til den store kinamisjonæren Matteo Ricci.

## Liv og virke
Sabattino de Ursis ble utdannet innen astronomi og sendt av sin orden til Kina i 1606. Først kom han til Macao.  Der fikk han sin avsluttende forberedelse på sitt virke i Kina ved jesuittenes universitetskollegium São Paulo.

Han ble i 1611, bare noen måneder etter Riccis død (1610), satt til å videreføre arbeidet i det kinesiske keiserlige stjerneobservatorium i Beijing om å utarbeide en mer nøyaktig kalender. Dette var blitt et presserende behov for keiseren, for han hadde like før gått ut med en forutsigelse av en solformørkelse som var én time feil. Det keiserlige astronomibyrå som var satt til å assistere keiseren i hans embedsplikt om å merke sol- og måneformørkelser var altså ikke sakkyndig nok.

Den keiserlige beslutning av 1611 som overdro ansvaret for det keiserlige stjerneobservatorium og ledelsen av det keiserlige astronomibyrå til jesuittene, bød dem også å oversette europeiske verker om astronomi til kinesisk. 

I 1612 oversatte han og den fremstående kinesiske katolske vitenskapsmann Xu Guangqi en oversettelse av det vestlige verket «Vestlige irrigasjonsmetoder» (kinesisk: *Taixi Shuifa*). Det er imidlertid ingen indikasjoner på at de vanningsmetoder som ble beskrevet der ble tatt i bruk før lenge etter, i den siste del av Qing-tiden.

Intriger fra de forbigåtte kinesiske astronomer forstyrret imidlertid hans astronomiske arbeide i Beijing, og de Ursis og hans assistent pater Diego de Pantoja måtte trekke seg tilbake til Macao i 1617, der de begge skulle forbli og ende sine dager. 

Under den kinesiske ritestridens tidligere stadier utgav han i 1618 en studie ved navn *De Vera Cognitione Dei Apud Litteratos Sinenses*, og foreslo der at tre uttrykk som var blitt innarbeidet i den katolske kinamisjon på Riccis tid som passende oversettelser av det kristne gudsbegrep, *Tian*, *Shangdi* og *Tianzhu* skulle oppgis helt og holdent. Han mente at man skulle gå over til translitterasjon av «Deus» og latinske uttrykk i stedet. Dette standpunktet ble nøye gransket i jesuittenes hovedkvarter i Roma, men vant ikke frem.

Nokså mange av de europeiske misjonærer slet med å tilpasse seg Ming-Kina helsemessig. Særlig på landet og i utkantstrøkene var de sanitære forhold dårlige; utilstrekkelige midler og dermed mangel på medisiner og feilernæring skapte problemer. Mange vestlige misjonærer ble syke; hele 51 døde før de var fylt femti år, som pater de Ursis som bare ble 44 år.

## Se også
*Liste over kinamisjonærer tilhørende jesuittordenen

## Referanser


## Litteratur
*L. Carrington Goodrich & Chao-Ying Fang (red.): *Dictionary of Ming Biography*, 2 bd., New York/London: Columbia University Press 1976
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-Hai, 1932 (Nendeln: Kraus Reprint, 1971).
Gruvedrift i Cornwall

**Gruvedrift i [[Cornwall]]** i England går tilbake til bronsealderen, da metallhandlere fra det østlige Middelhavet skal ha kommet til området før 1000 f.Kr. De kjente Storbritannia som *Kassiterides*, «Tinnøyene». Etter at man begynte å bruke metall på De britiske øyer kom det meste av tinnet, kobberet og arsenikken som ble brukt fra Cornwall og den vestligste delen av Devon. Det første tinnet som ble tatt ut lå i avsetninger i grusen på bunnen av elver, men man begynte raskt med dagbrudd og små gruver. Fra det 16. århundre har det vært fullt utviklede underjordiske gruver i området.

Gruvedriften nådde sitt høydepunkt i det 19. århundre, før konkurranse fra andre land førte til at prisen på kobber og senere tinn falt dramatisk, noe som gjorde gruvene ulønnsomme. Cornwall var et av de rikeste gruveområdene i verden, og på et tidspunkt var hele 600 dampmaskiner i drift i gruvene. Mot slutten av århundret begynte stengningene etter at årene man kunne ta ut med profitt var tømt. 

I det 20. århundre fant man nye drivverdige forekomster, og en del gruver ble gjenåpnet. *Dolcoath*, kjent som *Queen of Cornish Mines*, var med 1067 meter lenge verdens dypeste gruve, og også en av de eldste. Den ble nedlagt i 1921.

Verdens tinnkartells kollaps i 1986 var spikeren i kisten for kornisk tinngruvedrift. South Crofty Tin Mine var den siste tinngruven som var i drift i Europa, inntil mars 1998. Det ble gjort forsøk på å gjenåpne den, uten at dette lyktes. 
## Verdensarvsted
I 1999 ble gruvelandskapet i Cornwall og West Devon tilføyet på listen over steder den britiske regjeringen ønsket å få definert som verdensarvsteder. Den 13. juli 2006 la UNESCO området inn på sin liste. 

## Referanser
Bergen helikopterplass, Grønneviksøren

**Bergen helikopterplass, Grønneviksøren** er en helikopterplass for Haukeland universitetssykehus i Bergen. Helikopterplassen ligger på sørsiden av Store Lungegårdsvannet. Plassen ligger trangt til, et godt stykke unna sykehuset. Derfor er det nødvendig med omlasting fra helikopter til ambulanse for å frakte pasientene det siste stykket til sykehuset.

I april 2012 fikk Haukeland universitetssykehus egen helikopterlandingsplass på taket av sykehuset. Denne blir benyttet til pasienter som har akutt behov for behandling. Det er søkt om 200 landinger i året på den nye helikopterplassen, mens forventet bruk er 1-2 landinger i døgnet. Andre pasienttransporter hvor behovet for behandling ikke er like akutt vil fortsette å bruke Grønneviksøren med omlasting til ambulanse.

## Referanser
Riksdagsvalget i Sverige 2006

**Riksdagsvalget i Sverige 2006** ble avholdt 17. september 2006.

Socialdemokraterna hadde siden 1994 sittet i en mindretallsregjering. Regjeringen støttet seg på Miljöpartiet de Gröna og Vänsterpartiet. Disse to partiene (og særlig Miljöpartiet de Gröna) gjorde det klart før valget at de ville inn i regjeringen for å fortsatt støtte Göran Persson som statsminister.

På borgerlig side hadde Moderata samlingspartiet, Folkpartiet liberalerna, Kristdemokraterna og Centerpartiet laget en samarbeidserklæring gjennom Allians för Sverige, for dermed å danne en koalisjonsregjering med Moderaternas leder, Fredrik Reinfeldt som statsministerkandidat.

## 2002–2006
Siden riksdagsvalget i 2002 hadde Socialdemokraterna vært i mindretallsregjering med Göran Persson som statsminister mens Miljöpartiet de Gröna og Vänsterpartiet har vært støttepartier.

### Mandatfordeling mellom 2002 og 2006

## Valgkampen

31. august 2004 møttes lederne for de fire borgerlige partiene hjemme hos Centerpartiets leder Maud Olofsson hvor de dannet Allians för Sverige. Ved møtet ble det dannet seks grupper som skulle arbeide fram en politisk plattform for en samarbeidsregjering på borgerlig side.

Statsminister Göran Persson utløste på sin side spekulasjoner om at han skulle trekke seg da han i mars 2004 kjøpte en gård i Flen, men ved Socialdemokraternas landsmøte i 2005 ble han gjenvalgt som leder for en fireårsperiode og var dermed den klare statsministerkandidaten for enda en periode.

Valgresultatene viste at alliansen med Moderata samlingspartiet i spissen fikk flertall og Fredrik Reinfeldt ble ny statsminister, se Fredrik Reinfeldts regjering. Göran Persson gjorde det klart allerede valgnatten at han ville seg som partileder, og mandag 18. september leverte han også inn sin avskjedssøknad som statsminister. Tirsdag 19. september fikk Reinfeldt det formelle oppdraget med å danne regjering, og sluttforhandlingene med de tre andre borgerlige partiene gikk inn i sluttfasen.

## Endelige valgresultater

Det endelige valgresultatet var klart 21. september 2006:


Fil:Riksdagsval 2006 kommun.png|Stemmefordeling kommunvis.Blå indikerer Allians för Sverige (m, c, fp, kd).Rød den rød-grønne blokken (s, v, mp)
Fil:Sveriges Riksdagsval2006.svg|Stemmefordeling fylkesvis.Blå indikerer Allians för Sverige (m, c, fp, kd).Rød den rød-grønne blokken (s, v, mp)


## Valgdeltakelsen

Valgdeltakelsen ble 81,99&nbsp;% hvilket var en fremgang på 1,88&nbsp;% siden forrige riksdagsvalg.
Torkjell Haugerud

**Torkjell Haugerud** (1876–1954) var en storspelemann fra Bø i Telemark.

Torkjell Haugerud vokste opp på Haugerud i Bø. Han var sønn av gårdbruker Mathias Halvorsson Sisijord (1845–1879) og Kjersti Torkjellsdotter (1843–1885), som begge døde mens han var barn.

Torkjell Haugerud ble 29. oktober 1903 gift med med Bergit Sigurdsdotter (27. februar 1868–1937). De fikk en datter, Anne. Haugerud satt som bonde på garden til krakket i 1929. Kriseårene som fulgte ble harde for familien, men de kom seg med mye strev gjennom vanskelighetene. Så flyttet de til Seljord og ble boende der resten av livet.

Torkjell Haugerud begynte allerede i 9-års alderen å spille i bryllup. Hans første læremestre var Halvor Mørkholt og Halvor Flatland. Senere fikk han lære slåtter av Knut Dahle, Kjetil Håvardson, Vilhelm Sorteberg, Jørn Røn, Ola Mosafinn, Sjur Helgeland, m.fl. «Kivlemøyane» lærte han etter Seljord-spelemannen Leiv Sandsdalen, som slett ikke ville lære den fra seg, men sa: «Den slåtten skal ganga med meg i gravi!» Likevel satte Torkjell Haugerud seg fore å berge slåtten. Han lyttet oppmerksomt hver gang Sandsdalen spilte, og snart spilte han den bedre enn Sandsdalen.

Han var dessuten sterkt preget av Lars Fykerud og Gunnulv Borgen, og regnes som sentral i utviklingen av Bøheringsspelet. Torkjell Haugerud spilte tidlig på Kappleiker, og vant alt i 1904, rett foran Olav Moe. Wilhelm Sorteberg kom på en god tredjeplass. Haugerud vant også landskappleiken i 1919.

Haugerud var intellektuelt interessert, han kunne noter, og komponerte også egne slåtter. To av de mest kjente som han har laget, er springaren *Jørånnatten* og lyarslåtten *Tårån i tråppin*. Den siste ble laget for et spesielt felestille som Haugerud hadde funnet på selv.

Torkjell Haugerud hadde mange sentrale verv i Bø, og virket en tid også som organist i Bø kyrkje.

## Referanser


## Priser
*I 1922 ble han tildelt Myllargutmedaljen i gull av Telemark Ungdomslag.
*I 1953 mottok han Kongens fortjenstmedalje i gull for sin innsats for norsk folkemusikk.

## Litteratur
* Gjellesvik, Henrik 1957: Fyreord. I: Torkjell Haugerud: *Slåttar for hardingfele*. Oslo: Noregs boklag.
4. serierunde i Premier League 2006/07

**4. serierude i [[Premier League]] [[2006]]/[[2007|07]]** begynte med hatoppgjøret mellom Everton FC mot Liverpool FC og avsluttet med Reading FC mot Manchester City.

 

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
NT-konsernet

**NT-konsernet** er et svensk mediekonsern med hovedkontor i Norrköping. Konsernet eier flere aviser:
*Norrköpings Tidningar
*Folkbladet
*Västerviks-Tidningen
*Norrbottens-Kuriren
*Gotlands Allehanda
*Gotlands Tidningar

I tillegg drives det bl.a. radiostasjon og reisebyrå.

I 2004 omsatte NT-konsernet for ca. SEK 650 mill og hadde 700 ansatte.
Havskilpadder

* Cheloniidae
** *[[Caretta]]*
** *[[Eretmochelys]]*
** *[[Lepidochelys]]*
** *[[Natator]]*
** suppeskilpadde
* Dermochelyidae
** havlærskilpadde
* Protostegidae (utdødd)
* Toxochelyidae (utdødd)
* Thalassemyidae (utdødd)

**Havskilpadder** (Chelonioidea) er en gruppe skilpadder. Gruppen består av to nålevende familier, havlærskilpadder og familien Cheloniidae. De eksisterer også flere familier som bare er kjent fra fossiler.

## Kjennetegn
Gruppen kjennetegnes av at forlemmene er utviklet til luffer. Alle har også flatt og strømlinjeformet skall. Selv om havsklipadder tilhører halsgjemmerne, har de relativt korte og stive nakker og kan bare i begrenset grad trekke hodet inn i skallet.

## Livshistorie
Havskilpadder finner all mat i vann og tilbringer nesten hele livet i havet, men de må på land for å legge egg. Eggene til alle artene er små og runde. Hunnskilpaddene blir paret i havet og tar seg opp på land på stranden om natten. Der graver de en grop hvor de legger eggene sine. Eggene ruges ut ved hjelp av varmen fra sola. Etter endt fosterutvikling graver de nyklekte ungene seg opp til overflaten og tar seg ut i havet. Antall egg og rugetid avhenger av art.

Etter klekking lever skilpaddene i flere år i havet før de blir kjønnsmodne. Hannene setter aldri sine bein på land igjen, mens hunnene returnerer til stranda der de selv ble klekket for å legge nye egg.

Alle havskilpaddeartene er i mer eller mindre grad truet av tap av leveområder, jakt på egg eller voksne dyr og forsøpling i havet.

## Arter (utvalg)
* Bastardskilpadde (*Lepidochelys olivacea*)
* Glattkarett, uekte karett (*Caretta caretta*)
* Havlærskilpadde (*Dermochelys coriacea*)
* Karett, ekte karett (*Eretmochelys imbricata*)
* Suppeskilpadde (*Chelonia mydas*)

## Referanser


## Eksterne lenker
*
Władysław Szpilman

**Władysław Szpilman** (1911–2000) var en polsk pianist og komponist.

Han ble begravet på Powązki-kirkegården i Warszawa.

Adrien Brody spilte hovedrollen som Władysław Szpilman i Roman Polańskis film *[[Pianisten]]*, basert på Szpilmans selvbiografiske bok som forteller hvordan han overlevde andre verdenskrig som jøde i tyskokkuperte Warszawa. Han er far til musikeren Andrzej Szpilman.

## Referanser


## Eksterne lenker
* 
*
Tjelle (Nesset)

:*For gården Tjelle i [[Etne kommune]] i Hordaland, se [[Tjelle (Etne)]].*

**Tjelle** er ei grend i tidligere Nesset kommune, fra 2020 Molde kommune, i Møre og Romsdal. Den ligger på nordsida av Langfjorden, rundt 9 kilometer vest for det tidligere kommunesenteret Eidsvåg. Fylkesvei 62 går gjennom Tjelle, og mot vest går fylkesvei 6020 til Ranvik og Sølsnes. Nær krysset mellom disse ligger Tjelle gravplass.

## Se også
*Tjelle-skredet

## Referanser
Cart and Cwidder

***Cart and Cwidder*** er en bok skrevet av den britiske forfatteren Diana Wynne Jones. Det er den første boken i en serie på totalt fire bøker om *[[Dalemark]]*, og ble utgitt i 1975.

## Historien
Boken handler om en familie omreisende musikere, og deres ferd gjennom Dalemark. Da Clennen (familiens overhode) blir myrdet av en gruppe mystiske menn, tar hans kone Lenina (som opprinnelig kommer fra adelen) med familien og deres passasjer, gutten Kialan, tilbake til henens hjemby – Markind. Samme dag som drapet på hennes ektemann, gifter Lenina seg på ny, med hennes tidligere forlovede: Markinds lord.

Hennes tre barn, Dastandlen Handagner (Dagner), Cennoreth Manaliabrid (Brid), og Osfameron Tanamoril (Moril) oppdager at en av deres fars mordere også befinner seg i Markind, og sammen med Kialan rømmer de og prøver å fortsette livet som musikere på egen hånd. Like etter rømningen, finner de ut at faren deres var det beryktede spionen kalt "the Porter", som samlet informasjon for the nordlige Dalemark. Barna forsøker å videreføre farens arbeid. Deres passasjer, Kialan, viser seg å være sønn av en jarl fra nord, på flukt fra jarlene i sør. De fortsetter reisen nordover mot Kialans (og de tre andre barnas) hjemby Hannart. Dagner blir arrestert for forræderi mot jarlene i sør. Hans yngre søsken blir tvunget til å forlate ham i den tro at han har blitt hengt. (De blir senere gjenforent).

Barna unnslipper så vidt mang en fare på veien nordover. Moril oppdager at han har evnen til å bruke den magiske kraften i en *cwidder* han nylig arvet fra faren (et instrument som minner om en lutt). Clennen hadde bare greid å utnytte denne kraften én eneste gang, da han overtalte sin kommende kone (Lenina) om å forlate sin rike forlovende og et liv blant adelen til fordel for ham.

Historien ender med at Moril stnger den eneste mulige veien den sørlige hæren kan benytte for å angripe det frie nord, akkurat i det de skal til å gjennomføre akkurat dette. Han bruker sin magiske *cwidder* for å få fjellene til å "gå", og lukker Flenpass, akkurat som hans forfader (den berømte Osfameron) gjorde i mange av sangene Morils far hadde sunget så ofte.
Abraham Mendelssohn Bartholdy

**Abraham Mendelssohn Bartholdy** (1776–1835) var en tysk bankier og filantrop. Han var far til Felix Mendelssohn Bartholdy og Fanny Mendelssohn.

Som sønn til filosofen Moses Mendelssohn skal Abraham ha sagt til en venn: «Før var jeg sønn av en berømt far, nå er jeg far til en berømt sønn».

Sammen med sin bror Joseph Mendelssohn arbeidet han i Bankhaus Mendelssohn. Abraham Bartholdy ble gravlagt på gravlundene ved Halleporten.

## Referanser


## Eksterne lenker
*
Nord-Libanon

**Guvernementet Nord-Libanon** (arabisk: الشمال – *Aš Šamāl*) er et av guvernementene i Libanon. Hovedstaden er Tripoli.

## Oppdeling
Guvernementet er delt i distrikter (*[[qadaa|aqdya]]*):
*Bsharri
*Batroun
*Koura, administrativt senter: Amioun
*Miniyeh-Danniyeh, administrativt senter: Miniyeh / Sir ed-danniyeh
*Tripoli, administrativt senter: Tripoli
*Zgharta, administrativt senter: Ehden

## Byer i Nord-Libanon
*Arbet Kozhaya
*Beddawi – flyktningleir fra 1955 med 13&nbsp;300 palestinere

## Referanser


## Eksterne lenker
*
Juan Bautista de Morales

**Juan Bautista de Morales** (født ca. 1597 i Écija i Andalucía i Spania, død 17. september 1664 i Funing i Kina) var en kinamisjonær tilhørende dominikanerordenen som spilte en viktig rolle under ritestriden i Kina.

## Liv og virke
Morales trådte inn i dominikanerordenen i meget ung alder og ble sendt til Filippinene. Derfra ble han i 1633 sendt med en gruppe andre dominikanerprester til ordenens misjonsprosjekt i Kina, i provinsen Fujian. Her tok han aktivt del i kontroversen mellom jesuittene på den ene side og dominikanerne og fransiskanerne på den annen om kinesiske katolikkers adgang til å delta i  kinesiske tradisjonelle riter. 

Dominikanerne og fransiskanerne mente at jesuittene hadde gått alt for langt og ved sin tilpasningsvilje satt troens renhet i fare. I 1643 sendte de Morales til Roma, og han bevirket til at pave Innocens X fordømte jesuittenes metoder den 12. september 1645. Jesuittene appellerte senere til Roma om å få saken revurdert, og lyktes i å få pave Alexander VII til å gi et dekret som opphevet det førstnevnte.

I 1661 tok Morales på nytt opp saken med Pavestolen, og det førte til at pave Klemens IX kom med et nytt dekret som avviste jesuittenes standpunkt. Da hadde Morales vært død i fem år. 

## Verker
Blant Juan Bautista de Morales' verker kan fremheves:

* *Quaesta xvii a Fr. J.B. de Moralez, missionum sinarum procuratore, proposita Romae 1643 S. Congreg. de Prop. Fide* (Roma, 1645)
* *Tractatus ad explicandas et elucidandas opiniones et controversias inter Patres Societatis Jesu et religiosos S. Ord. Praed.*
* *Commentarium super Litanias B. Virginis lingua sinica*
**Tractatus ad Dei amorem in voluntate excitandum, lingua sinica*

## Referanser


## Litteratur
*L. Carrington Goodrich & Chao-Ying Fang (red.): *Dictionary of Ming Biography*, 2 bd., New York/London: Columbia University Press 1976
Sursild

**Sursild** er en tradisjonell rett bestående av spekesild, løk og krydder som legges i en lake. Sursilda benyttes enten som snacks, middag eller som pålegg på brødskiven. De aller fleste kommuner i Norge har sin egen variant av oppskriften på dette produktet. På Island serveres ofte sursild til «sildabrød», en brødtype laget av rug, eller serveres med mandelpoteter.

## Slik kan man lage sursild
### Ingredienser
:6 spekesildfileter, gjerne kryddersild
:2 løk i ringer

### Lake
:100 ml 7% eddik
:200 ml vann
:175 ml sukker
:2 laurbærblad
:10 hele pepper

## Referanser
Borgerne i Calais

***Borgerne i Calais*** (fransk: *Les Bourgeois de Calais*) er en skulpturgruppe laget av Auguste Rodin. Kopier av den nå berømte skulpturen finnes idag over hele verden.

Skulpturgruppen avbilder seks borgere som i 1347, i begynnelsen av hundreårskrigen mot England (1337–1453), tilbød seg å ofre sine liv for å redde innbyggerne i den beleirede franske byen Calais. 

Billedhuggeren Auguste Rodin fikk i 1885 i oppdrag å utarbeide et minnesmerke over mennene. Etter nesten fire år med skissearbeider var skulpturen i 1888 klar, og etter flere runder kunne monumentet innvies i 1895. 

En avstøpning av en av figurene, «Mannen med nøklene», er oppstilt ved Solli plass i Oslo. Den ble avduket i 1902.

## Referanser
Johan Golden

**Johan Derussy Golden** (født 1974) er en norsk komiker, musiker og programleder i radio og fjernsyn. Han er best kjent som fast paneldeltager i *[[Nytt på nytt]]* på NRK. 

## Bakgrunn og virke
Han er født den 9. juni 1974 på Guadeloupe i Karibia og oppvokst på Kjelsås i  Oslo med røtter på Berby, sør for Halden. Hans far er fra Karibia og har aner fra Afrika. Golden er norsk og fransk statsborger. Han er gift med skuespiller Tuva Hølmebakk. De har to sønner. 

Golden ble kjent gjennom radioprogrammet *[[XL (radioprogram)|XL]]* på NRK P3. Sammen med Atle Antonsen ledet han mellom 2001 og 2002 tv-programmet *[[En L.U.N. aften med Golden og Antonsen]]* på Metropol TV og senere radioprogrammene *[[Kommisjonen (Kanal 24)|Kommisjonen]]* (2004 – 2008) på Kanal 24 og *[[Misjonen (radioprogram)|Misjonen]]* (siden 2008) på P4. Fra høsten 2006 til våren 2015 var han programleder i *[[Golden Goal (TV-serie)|Golden Goal]]* på TV 2 sammen med Henrik Elvestad. Fra 2015 er han fast deltaker i NRKs TV-program *[[Nytt på nytt]]*.

Høsten 2014 hadde Golden premiere på sin stand-up-komedie-forestilling *Diktator*. For forestillingen vant han Komiprisen 2015 i klassen for årets standupkomiker. Forestillingen ble i tillegg nominert i klassen årets sceneforestilling.

Golden sto øverst på Det Politiske Partis liste i Oslo, samt partiets statsministerkandidat under stortingsvalget 2001. Hans personlige valgspråk var da: «Din slave på Tinget». Han er også medlem av bandet DDR.

Han er etter eget utsagn «Norges hviteste neger» og har deltatt i offentlig debatt om bruken av ordet, der han har forsvart bruken av betegnelsen «neger».

## TV-opptredener
* *[[XLTV]]* (1998–99) Fast deltaker
* *[[TvTv]]* (1999) Fast deltaker
* *[[Mandagsklubben]]* (2000) Utegående reporter
* *[[En L.U.N. aften med Golden og Antonsen]]* (2001–2002) Programleder
* *[[Golden Goal (TV-serie)|Golden Goal]]*  (2006–2015) Programleder
* *[[Nytt på nytt]]* (2015–) Fast paneldeltaker
* *Golden vs. Zuckerberg*, dokumentar om søksmål mot Meta

## Radioprogram
* *[[XL (radioprogram)|XL]]*
* *[[Kommisjonen (Kanal 24)|Kommisjonen]]* (2004–2008) Programleder
* *[[Misjonen (radioprogram)|Misjonen]]* (2008–) Programleder
## Diskografi
* *[[Kommisjonen med Antonsen & Golden &ndash; Bableperler]]* (2006), med Atle Antonsen
### DDR
* *[[Norwegische Superknüller]]* (2001)
* *[[Das War Das]]* (2009)
;Singler
* *Zeichentrick Helden/Die Bergregeln* (2001)
### XL
* *[[XLCD]]* (1999)
### Deltar på
* ESS Engros: *[[Latterkuler &ndash; Norske humorklassikere i 50 år]]* (2013)

## Referanser



## Eksterne lenker
* 
* 
*
Tverrbrennstua

**Tverrbrennstua** er en turisthytte tilhørende Bodø og Omegns Turistforening beliggende på Beiarfjellet i Gåsvatnan landskapsvernområde ca. 2 km fra parkeringsplassen ved fylkesvei 813. Siden hytta ligger nært vei er hytta populær blant barnefamilier, men hytta har også noen ruter for de som vil gå langt til andre hytter i Salten.

Hyttene ligger rett på kommunegrensa mellom Beiarn og Bodø, men tilhører fortsatt samme turistlag, da Beiarn og Bodø deler turistforening.
Ønologi

**Ønologi** (kommer fra gresk οἶνος (*oinos*), «vin» og -logi) er læren om vindyrking og vinfremstilling. Dette innbefatter blant annet vinplantens biologiske egenskaper, jordsmonn, geokjemiske forhold, vindyrkingens miljøaspekter, verdens viktigste vindistrikter, deres geologi og klima, spesielt med hensyn til sammenhengen mellom jordsmonn, lokalt klima og vinens egenskaper. En ekspert innen feltet kalles en ønolog, men kan også kalles vinmaker.

I noen land (for eksempel Frankrike, Tyskland og Georgia) er ønologi et høyskolestudium som leder til tittelen diplomingeniør vindyrking og ønologi (i dag også B.Sc. og Master of Science).
 
## Se også
* Ampelografi

## Eksterne lenker
*  http://www.forschungsanstalt-geisenheim.de - Studium i vindyrking, ønologi og vinvitenskap
*  https://web.archive.org/web/20070202191524/http://www.boku.ac.at/1343.html - Studium i vindyrking, ønologi og vinvitenskap ved universitetet for jordkultur i Wien
Cathinka Guldberg

**Cathinka Augusta Guldberg** (1840–1919) var en norsk diakonisse og grunnlegger av sykepleieutdannelsen i Norge. 

## Liv og virke
### Bakgrunn
Hun vokste opp i Christiania og på Nannestad, som datter av bokhandler, senere sogneprest, Carl August Guldberg. Som eldste datter tok hun fra 15-årsalderen ansvar i hjemmet da moren døde. 24 år gammel flyttet hun hjemmefra, og i 1866 reiste hun til diakonisseanstalten Kaiserswerth i Tyskland, det samme sted hvor Florence Nightingale tidligere hadde vært elev. I utdanningstiden tjenestegjorde hun ved feltlasaretter i Dresden og Berlin under den østerriksk-prøyssiske krig, og ved feltsykehus i Alexandria. Mens hun ennå var i Tyskland, ble hun bedt om å tiltre som forstanderinne og grunnlegger av en diakonisseutdanning i Norge.

### Sykepleieinnsats i Norge
Norsk sykepleierutdanning begynte 20. november 1868 med Guldberg og én elev. Diakonisseanstalten holdt først til i lokaler i kommunegården på Grønland i Oslo, senere i Ullevålsveien, og fra 1887 på egen eiendom på Lovisenberg, hvor virksomheten fremdeles ligger. 

Diakonisseanstalten, senere Diakonissehuset, var i 22 år landets eneste sykepleierutdannelse. Guldberg ledet virksomheten i 51 år av sitt liv, og var fremdeles aktiv som forstanderinne da hun døde 79 år gammel. Hennes virksomhet hadde betydning som utvikling av en helseprofesjon, som en kirkelig tjeneste, og som en selvbevisst profesjonsutdanning for kvinner. 

Hun ble, som første kvinne, ridder av 1. klasse av St. Olavs Orden i 1915. Hun er malt av Emmanuel Vigeland i 1918, og en statue utført av Nic Schiøll ble avduket i 1966. Hun ble avbildet på frimerke i 1968 ved Diakonissehusets 100-årsjubileum.  

Hun var datter av presten Carl Guldberg, søster til blant andre fysikeren Cato Guldberg og medisinprofessor Gustav Adolph Guldberg, og (gjennom sin søster) svigerinne av fysikeren Peter Waage.

Cathinka Guldberg er gravlagt i Diakonissenes gravsted på Nordre gravlund i Oslo.

## Litteratur
* Andersen, Alf G og Hans-Erik Hansen. *500 som preget Norge, norske kvinner og menn i det 20. århundre*.  Millennium, 1999 
* Ebbell, Clara Thue. *Cathinka Guldberg, banebryter, den norske diakonisses mor*. Lutherstiftelsen, 1940 

## Referanser
Stephen Bywater

**Stephen Michael Bywater** (født 1981) er en engelsk tidligere fotballspiller.

## Biografi
Stephen Bywater startet sin fotballkarriere i Rochdale i 1997, og den 6. januar 1998 spilte han sin første kamp for klubben da Rochdale tapte 1–6 for Carlisle United i den engelske cupturneringen Football League Trophy. Bywater spilte ikke flere obligatoriske kamper for «The Dale» fordi han allerede måneden etter sin debut ble kjøpt av West Ham United for  pund. I september 1999 ble Stephen Bywater lånt ut til Wycombe Wanderers og i løpet av dette 2 måneder lange oppholdet spilte han to ligakamper for klubben fra Buckinghamshire, før han i november 1999 startet på et nytt låneopphold, denne gang i Hull City. Hans første kamp for «The Tigers» var 23. november 1999 i en ligakamp mot Halifax Town. I januar 2000 returnerte Bywater til West Ham, og 12. februar 2000 debuterte han for Londonklubben da «The Hammers» slo Bradford City 5–4 i Premier League.

I 2001/2002-sesongen hadde Bywater to låneopphold der det første var i Wolverhampton Wanderers og det andre i Cardiff City. Bywater spilte imidlertid ingen obligatoriske kamper i løpet av disse to oppholdene. I august 2005 skrev han nok en gang under på en låneavtale. Denne gang gikk turen til Coventry City. Bywater debuterte for Coventry den 6. august 2005 og fram til oktober 2005 ble det totalt 14 ligakamper før han returnerte til West Ham. 

I august 2006 takket han ja til et tilbud fra , og den 12. august 2006 spilte han sin første kamp for «The Rams». Bywater signerte først en låneavtale, men den ble erstattet med en permanent kontrakt den 28. august, da Derby betalte  pund til West Ham. Totalt spilte han 37 ligakamper for Derby i 2006/2007-sesongen, i tillegg til 6 andre obligatoriske kamper.

## Karrière som spiller
### Klubblag

## Meritter
* Rykket opp til Premier League med West Ham som vant playoff-finalen i 2004/05-sesongen.
* Rykket opp til Premier League med Derby som vant playoff-finalen i 2006/07-sesongen.

## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 554).  Headline Book Publishing, London. ISBN 0-7553-1526-X

## Referanser


## Eksterne lenker
*
Martin Smith-Sivertsen

**Martin Smith-Sivertsen** (født 1965) er en norsk forretningsmann og politiker (H). Han var medlem av Bergen bystyre og formannskap 1999–2003, senere byrådsleder i Bergen 2014–2015 og leder i Høyres bystyregruppe og finanskomiteen 2015–2016. Han har vært styreleder i BKK og Kulturhuset USF.

Martin Smith-Sivertsen er utdannet cand.jur. fra Universitetet i Bergen fra 1994. Han har siden ledet familiebedriften AS Smith-Sivertsen, som driver eiendomsutvikling og eier lavprishotellkjeden Citybox.

Han var trommeslager i rockebandet Alzheimer/Silverspurs, som i 1993 ga ut albumet *[[Og mysteriet med den glemte sangen]]*.

Han er yngre bror av statsviteren Hermann Smith-Sivertsen. Han giftet seg i 2018 med museumsdirektør Karin Hindsbo.

## Referanser


## Eksterne lenker
*
Hatebreeder

***Hatebreeder*** er det andre studioalbumet fra det finske Death metal-bandet Children of Bodom, utgitt i 1999.

## Sporliste
#«Warheart» (4:07)
#«Silent Night, Bodom Night» (3:12)
#«Hatebreeder» (4:20)
#«Bed of Razors» (3:56)
#«Towards Dead End» (4:53)
#«Black Widow» (3:58)
#«Wraith Within» (3:53)
#«Children of Bodom» (5:13)
#«Downfall» (4:33) 

All musikk skrevet av Alexi Laiho, unntatt «Bed of Razors» av Alexi Laiho og Alexander Kuoppala.
Alle tekster skrevet av Alexi Laiho, unntatt «Silent Night, Bodom Night» av Kimberly Goss.

## Besetning
* Alexi Laiho – vokal og gitar
* Alexander Kuoppala – gitar
* Janne Viljami Wirman – keyboard
* Henkka Seppälä – bass
* Jaska Raatikainen – trommer
## Eksterne lenker
* 
* Hatebreeder på Discogs
Kepulauan Riau

**Kepulauan Riau** er en øyprovins i Indonesia, utskilt fra Riau på Sumatra. Øyene ligger øst og nord for Sumatra.

## Noen øyer
*Anambasøyene
*Batam

## Referanser


## Eksterne lenker
*
Cato Guldberg

**Cato Maximilian Guldberg** (1836–1902) var en norsk matematiker og fysiker. Han er mest kjent for at han i 1864 utviklet massevirkningsloven sammen med sin kollega og svoger Peter Waage. Guldberg og Waage-medaljen er innstiftet til deres minne.

## Liv og virke
### Bakgrunn
Cato Guldberg vokste opp i Christiania og Nannestad som eldste barn av bokhandler, senere sogneprest *Carl August Guldberg* og Hanna Bull. Ungdomsårene tilbragte han i Fredrikstad hos farmoren som drev rederi, og han fikk prøvd sjømannslivet. Artium i Fredrikstad og Christiania 1854, deretter universitetsstudier i matematikk og fysikk. I studietiden bodde han hos mosteren og dennes ektemann, statsråd Hans Riddervold, hans senere svigerforeldre.

Han tok eksamen i 1859 og mottok H.K.H. Kronprinsens gullmedalje samme året for avhandlingen *Om cirklers berøring*.

### Karriere
Derpå underviste Guldberg ved Hartvig Nissens skole, ved Krigsskolen og skrev for Polyteknisk tidsskrift. Han fikk et reise- og utdanningsstipend i 1861, og studerte anvendt matematikk og maskinlære i Tyskland, Sveits og Frankrike. Han ble universitetsstipendiat i 1867, og professor i 1869.

Teorien som senere ble kjent som *Massevirkningsloven* ble først presentert i Vitenskapsselskapet i 1864, i skriftet *Studier over Affiniteten*. Senere ble det publisert i revidert utgave i 1867: *Études sur les affinités Chimiques*, og etter at de fikk internasjonal anerkjennelse kom en ny, utvidet presentasjon i *Journal für praktische Chemie* i 1879.

Guldberg var direktør for *Hovedbanen* 1878-83, redaktør for *Polyteknisk tidsskrift* 1863-73, medlem av Det Norske Vitenskaps-Akademi fra 1867 (og dets preses og visepreses 1872-1895), medlem av Det Kongelige Norske Videnskabers Selskab fra 1870, ridder av St. Olavs Orden fra 1891 (kommandør fra 1896), æresdoktor ved Uppsala universitet 1877, ridder av Vasaordenen 1866, Dannebrogordenen 1872, Nordstjerneordenen 1882 og Karl XIIIs orden 1899.

Han var sønn av presten Carl Guldberg, og  bror til blant andre diakonipioneren Cathinka Guldberg og medisinprofessor Gustav Adolph Guldberg.

Postverket ga ut frimerkene NK. 551 (35 øre) og NK. 552 (55 øre) den 11. mars 1964 i anledning hundreårsjubileet. Frimerkene viser et dobbeltportrett av Guldberg og Waage.

## Litteratur
* Andersen, Alf G og Hans-Erik Hansen. *500 som preget Norge, norske kvinner og menn i det 20. århundre*.  Millennium, 1999 
*Anton Anjou: *Riddare* *af Konung Carl XIII:s orden: 1811-1900:* biografiska anteckningar, s. 180f (se *Eksterne lenker)* 
*M. Bull: *Østlandsslekten (Tønsbergslekten) Bull* (Oslo 1933), s. 38 (se *Eksterne lenker*) 
* Birkeland, Bent. «Cato Guldberg» I: Norsk biografisk leksikon, bd 3, 2001

## Referanser


## Eksterne lenker
* 
*Anton Anjou: *[http://ia800206.us.archive.org/35/items/riddareafkonung00anjogoog/riddareafkonung00anjogoog.pdf Riddare] af Konung Carl XIII:s orden: 1811-1900:* biografiska anteckningar hos Archive.org , s. 180f.
*M.Bull: *Østlandsslekten (Tønsbergslekten) Bull* (Oslo 1933), s. 38 = https://www.nb.no/items/URN:NBN:no-nb_digibok_2013030124003?page=43
Petäjävesi gamle kirke

**Petäjävesi gamle kirke** er en trekirke som ble bygd 1763&ndash;1764 av Petäjävesi bedehusmenighet i Jämsä sogn i Tavastland, Finland. Den gamle kirken ligger 1 km fra byen, og er et typisk eksempel på en arkitektonisk tradisjon som er unik for det østlige Nord-Europa. Kirkens byggmester var Jacob Clementsson Leppänen. 

## Historie
Omkring 1720 fikk folk i området tillatelse til å sette opp et gravkapell. Siden det var et meget tynt befolket område, og folk vanligvis reiste langs vannveiene (om sommeren i båt og om vinteren med slede på isen), ble kapellet plassert ved innsjøen Jämsänvesi-Petäjävesi. Kapellet ble erstattet av en trekirke på samme sted i 1764 etter tegninger av snekkermester Jacob Clementsson Leppänen.

Kirken ble erstattet av en ny kirke i 1879 inne i byen Petäjävesi, men den gamle kirken fikk stå. I 1994 ble den gamle kirken ført opp på UNESCOs verdensarvliste.

## Eksterne lenker
* 
* Museiverket om världsarven i Finland (på svensk)
* UNESCO World Heritage Centre - Petäjävesi Old Church

## Litteratur
* *Vår nordiske verdensarv* av Leif Anker og Ingalill Snitt, ISBN 82-90823-35-5
## Bilder

Fil:Petäjävesi.jpg|Petäjävesi gamle kirke ble bygget ved innsjøen Jämsänvesi–Petäjävesi
Fil:Petäjävesi Old Church interior pulpit choir.JPG|Prekestolen og koret
Fil:FI Petajavesi 0709 (13) (16594567264).jpg|Prekestolen og koret sett nede fra midtskipet
Fil:FI Petajavesi 0709 (18) (17009574267).jpg|Nærbilde av prekestolens utsmykninger
Fil:Petäjävesi Old Church interior ceiling dome.JPG|Fra taket
Fil:Petajavesi01.jpg|Eksteriør
Fil:FI Petajavesi 0709 (12) (17030844439).jpg|Nærbilde av kirketårnet
Fil:Petäjävesi - church2.jpg|Den nye kirken fra 1879
Arturo Lupoli

**Arturo Lupoli** (født 24. juni 1987 i Brescia, Italia) er en italiensk fotballspiller som har spilt for to engelske og to italienske klubber. Han er angrepsspiller og spiller for A.S. Varese 1910 i Serie B.

Lupoli har spilt én U-21-landskamp for .

## Biografi
### Klubblag
Arturo Lupoli startet sin fotballkarriere i ungdomsavdelingen til Parma FC. Sommeren 2004 var kontrakten hans over med den italienske klubben, og Lupoli takket samtidig ja til en kontrakt med Arsenal. På grunn av Lupolis unge alder måtte Arsenal betale kompensasjonssum på 200 000 pund til Parma.

Han debuterte for *the Gunners* den 27. oktober 2004 i en ligacupkamp mot Manchester City FC. Hans første mål for London-klubben kom 9. november 2004 da han scoret to mål i en ligacupkamp mot Everton FC. Den 25. februar 2006 debuterte han for Arsenal i Premier League i en  kamp mot Blackburn Rovers FC. Lupoli stoppet på en ligakamp i 2005/06-sesongen, men han hadde i tillegg fire kamper i Carling Cup denne sesongen. I en avstemning på Carlings hjemmeside ble han kåret til «det beste nye talent» i denne turneringen.

I august 2006 skrev Arturo Lupoli under på en låneavtale ut 2006/07-sesongen med Derby County FC. Lupoli spilte sin første kamp for Derby den 19. august 2006 i en ligakamp mot Norwich City FC, mens hans første mål for klubben fra Derbyshire kom 26. august 2006 da han scoret to av Derbys mål i 4-3-tapet mot Colchester United FC. Som Derbyspiller fikk Lupoli sitt første røde kort i fotballkarrieren den 20. september 2006. Dette skjedde i en ligacupkamp mot Doncaster Rovers FC. I en kamp i den engelske FA-cupen den 6. januar 2007 mot Wrexham FC laget Arturo Lupoli sitt første hat-trick i sin fotballkarriere. Derby vant kampen 3-1 og med sine tre mål ble Lupoli den første spiller fra Derby County som laget et hat-trick siden Paul Simpson gjorde det samme i april 1996. Totalt scoret Lupoli seks ligamål på 23 kamper for *the Rams* før han returnerte tilbake til Arsenal FC.

Den 2. juli 2007 skrev Lupoli formelt under på en femårskontrakt med den italienske klubben ACF Fiorentina, men det hadde vært kjent siden februar 2007 at han kom til å forlate Arsenal til fordel for den italienske klubben.

### Landslag
Arturo Lupoli debuterte på det italienske U-21-laget den 12. desember 2006 da Italia slo Luxembourgs U-21-lag 2-0. Kampen, som var en privatkamp, ble spilt i Vibo Valentia i Italia, og Lupoli laget Italias første mål i det 13. spilleminutt.

## Karriere som spiller

## Meritter
* Vant Carling Cup New Talent Award i 2005/06-sesongen.

## Referanser


## Eksterne lenker
*
Erlend Smalås

**Erlend Smalås** (født i 1977 i Trondheim) er en norsk musiker (bass og tuba). 

Frilansmusiker basert i Trondheim.

Siden  2002 har han vært fast medlem av countryrockbandet Bigton Gulch Town Orchestra, hvor han har i tillegg til el-bass, kontrabass og tuba har bidratt som vokalist og trekkspiller.

I popjazz-duoen «Useless Beauty» spilte han med Are Lothe Kolbeinsen (1998).  I «Trønderhøns» spiller han med Ola Kvernberg fiolin, Siri Gjære vokal og Andreas Aase gitar.  Smalås har samarbeidet med Kirsti Huke vokal, og spiller i Lisa Dillans «Lisa & the Marias».  På Trøndelag Teater er han musiker; for teatergruppa Sjøkua har han komponert musikk (*Tur-retur ragnarok*, 2006).
Han er også i roller ved Det Norske Teater (*Verdas mest forelska par*, 2005).  Han spiller med Rasmus og Verdens Beste Band som fikk Spellemannprisen for 2007.

Startet bandet Enok Monk med Trond Wiger i 2022.

## Diskografi
;Singler
**Talking In Your Sleep* (2016), med Arne Johansen
### [[Rasmus og Verdens Beste Band]]
;Album
* *[[Kyssing e hæsli…]]* (2007)
* *[[Puppan te pappa]]* (2010)
* *[[Gul snø]]* (2012)
* *[[Verdens beste musikal]]* (2014)
* *[[Banjo på badet]]* (2017)
;Singler/EP-er
**Under et tre* (2012)
**Kosinus på sjekker'n* (2013)
### [[The Hærmætti Tysland Band]]
;Album
* *[[Ørli mornings]]* (2006)
* *[[Radio Tyslandsvika]]* (2011)
;Singler
**Øl over heile mæ* (2006)
### [[Bigton Gulch Town Orchestra]]
;Album
**[[Regret Every Kiss]]* (2004)
### [[Børeks Firo]]
;EP-er
**[[Trondskapens hotell]]* (2013)
;Deltar på
* The 3rd and the Mortal: *[[Memoirs (album)|Memoirs]]* (2002)
* Trøndelag Teater: *[[Norge Midt-Norge "Norge 1905" &ndash; Fra Trøndelag Teaters revy]]* (2005)
* Dadafon: *[[Lost Love Chords]]* (2005)
* Are & Odin: ** (2005)
* Siv-Anita Strickert: *[[Kom sol]]* (2008)
* Anne-Lise Berntsen & Trygve Brøske Ensemble: *[[Ohne Sentimentalität – Songs by Hanns Eisler and Bertolt Brecht]]* (2008)
* Prince-hyllest: *[[Shockadelica &ndash; 50th Anniversary Tribute to the Artist Known as Prince]]* (2008)
* Rosenborg: *[[Rosenborg Undergrunn]]* (2009)
* Anne-Lise Berntsen & Eisler Ensemble: *[[Death (Anne-Lise Berntsen & Eisler Ensemble-album)|Death]]* (2010)
* Ingvild Olsen Olaussen: *[[Vi kan! &ndash; Skapende arbeid i barnehagen]]* (2011)
* Chronicles: *[[De la Buvette]]* (2012)
* Marte Hallem: *[[Fimbulnatta]]* (2012)
* Gode Ord Dør Sist: *Kroa* (2012)
* Tore André Helgemo: *[[På kne (Tore André Helgemo-album)|På kne]]* (2012)
* Anders Jektvik: *[[Aill kjeinne aill]]* (2013)
* Das Kriegsensemble: *[[Die Verloren Gegangenen Aufnahmen Zwischen 1929&ndash;1933]]* (2013)
* Øyvind Smidt: *[[Felefunk]]* (2014)
* Sorgenfri: *[[The Last Waltz (Sorgenfri-album)|The Last Waltz]]* (2015)
* Ann-Helen Moen, Odd Johan Overøye og fl.. : *[[I forsommarens fang (album)|I forsommarens fang]]* (2016)
* Per Solem: *[[Album (Per Solem-album)|Album]]* (2016)
* Rasmus Rohde & Ida Jenshus: *Har du glemt* (2018)
* Rasmus Rohde: *[[Rasmus Rohde (album)|Rasmus Rohde]]* (2018)
* Enok Monk: føkt mose (2024)
* Enok Monk: Brødrene Løvemat (2026)

## Referanser
Agur

**Agur** står som forfatter av det 30. kapittelet av Ordspråksboken. Han er ifølge Bibelen sønn av Jake fra Massa. Noen mener at han kan være den samme som kong Salomo, men det han skrev synes å skille seg fra det Salomo skrev stilmessig sett.

## Referanser
Kanebogen skole

**Kanebogen skole** er en barneskole i bydelen Kanebogen i Harstad. Per 2022 har skolen rundt 330&nbsp;elever fra 1. til 7. klassetrinn og omkring 50 ansatte. Rektor (per 2022) er Christian Møller Olsen. Inntil skolegården, på nordsiden, ligger Kanebogen Stadion, som ble åpnet i 1979.

I skolebygningens nordlige del finner man også Edderkoppen Ungdomssenter, som i tillegg brukes som skolefritidsordning, og lokalene til det som tidligere var Kanebogen svømmehall.

Den nåværende skolebygningen ble oppført i 1963, og et tilbygg ble oppført i 1975. Den første skolen i Kanebogen ble oppført i 1893.

## Referanser


## Eksterne lenker
*
Reidar Hjermstad

**Reidar Hjermstad** (født 1937) er en norsk tidligere langrennsløper som konkurrerte i 1960- og 1970-årene. Han var medlem av Hernes IL i Elverum. Gift med Liv Aslaug Iversen, datter av langrennsløper Bjarne Iversen.

## Karriere
I 1963 vant Hjermstad både 15- og 50-kilometeren under Lahtisspelen, femmila vant han med over tre minutter foran landsmannen Sverre Stensheim. Takket være disse prestasjonene ble han tildelt Morgenbladets gullmedalje og Lahtis-medaljen. Han ble i tillegg kåret til «Årets idrettsnavn» av Norske sportsjournalister, – og fikk utdelt Sportsjournalistenes statuett. 

Hjermstads beste OL-resultat kom på femmila under OL i 1972 i Sapporo, der han kom på fjerdeplass. Pål Tyldum og Magne Myrmo sikret norsk dobbeltseier på distansen. Foruten OL i Sapporo 1972, deltok han i OL i Grenoble i 1968 der han ble nr. 8 på femmila. Under OL i Innsbruck i 1964 var han også uttatt, men ble dessverre syk og fikk ikke gått noen distanser.

I 1971 ble han tildelt norsk skisports høyeste utmerkelse, Holmenkollmedaljen.

## Norgesmesterskap
Han har vunnet 5 Norgesmesterskap i langrenn:
* 1963 Lørenskog, 15 kilometer
* 1964 Furnes, 50 kilometer (der han også ble tildelt Kongepokalen av Kong Olav V)
* 1968 Fossum, 15 kilometer
* 1967 Skorovatn, 3 x 10 kilometer stafett for Hernes IL
* 1969 Alvdal, 50 kilometer

Reidar Hjermstad ble også norgesmester i skiskyting i Sørkedalen, Oslo 1960.

Han var også en meget god friidrettsutøver, og fikk blant annet bronse i NM på 10&nbsp;000&nbsp;m i 1962 med tida 30.22,6. Han løp for IK Tjalve i perioden 1963–1968. Hans personlige rekorder er 14.15,8 på 5&nbsp;000&nbsp;m (1964), og 30.02,0 på 10&nbsp;000&nbsp;m da han representerte Norge i landskamp mot Danmark på Bislett i 1962.

## Referanser


## Eksterne lenker
*
Massif Central

**Massif Central** (fransk: *Massif Central*, oksitansk: *Massís Central / Massís Centrau*; «Sentralmassivet») er en fjellregion i det sentrale Syd-Frankrike. Regionen ligger vest for elven Rhône og består av fjell, platåer og utdødde vulkaner, blant annet områdets to høyeste fjell, Puy de Sancy på 1&nbsp;885 meter, og det 1&nbsp;856 meter høye Plomb du Cantal. Området er et eldorado for sykkel- og fot-turer. 

Massif Central er forholdsvis tynt befolket og omfatter blant annet store skogsområder. Det vulkanske jordsmonnet gjør det mulig for tobakk, mais og vinranker å trives her. Hovedbeskjeftelsen til befolkningen i området er gårdsdrift med disse vekstene, og med sau, storfe og meieriproduksjon, som Saint-Nectaire  og Auvergnat-oster. 
 
Fornøyelsesparken Vulcania nær Clermont-Ferrand lar besøkende oppdage denne naturarven og introduserer dem til vulkanologi. Det er mye å oppleve i området som katedralen i Rodez og torget Place de Jaude i Clermont-Ferrand. 

I området finner man også den 565 meter lange jernbanebroen Garabitviadukten som ble bygget av Gustave Eiffel og innviet i 1885. 

## Administrasjon
Massif Central består generelt av følgende *[[Franske departementer|départementer]]*: Allier, Ardèche, Aveyron, Cantal, Corrèze, Creuse, Haute-Loire, Haute-Vienne, Loire, Lot, Lozère, og Puy-de-Dôme.

De største byene i området er Saint-Étienne og Clermont-Ferrand.

Av andre byer og områder som kan nevnes er Rodez, Vichy, Saint-Nectaire og Mont-Dore.

Puy de Sancy 2016-08-23 n16.jpg|Utsikt fra Puy de Sancy mot Pas de l'âne
Chaine des Puys France 2013.jpg|Puy de Sancy i Auvergne 
Puy de Sancy1.jpg|Puy de Sancy
273 Corniche des Cévennes Panorama Col des Faisses.JPG|Cevennes området 
Saint Chely Tarn.jpg|Gorges du Tarn canyon
Puy de Dôme Aq18.JPG|Puy de Dôme
France Lozère Causse Méjean Chevaux de Przewalski 16.jpg|I Cévennes National Park er det ca. 30 Przewalski villhester som skal forsøkes tilbakeføres til Mongolia


## Fjell i Massif Central
* Puy de Sancy (1886 m)
* Plomb du Cantal (1855 m)
* Puy Mary (1787 m)
* Mont Lozère (1702 m)
* Mont Aigoual (1567 m), ved Le Vigan
* Puy de Dôme (1464 m)

## Platåer
* Larzac
* Plateau de Millevaches

## Referanser


## Eksterne lenker
*